
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση Γενικού Κανονισμού Προσωπικού ΕΡΤ - ΑΕ. 1 
Διαδικασία απαλλαγής από το Φ.Π.Α. της παράδοσης, εν¬ 
δοκοινοτικής απόκτησης και εισαγωγής αγαθών που 
προορίζονται για εξαγωγή ή παράδοση σε υποκειμέ¬ 
νους στο φάρο εγκαταστημένους σε άλλο κράτος μέ¬ 
λος, καθώς και της παροχής υπηρεσιών που συνδέο¬ 
νται άμεσα με την πραγματοποίηση των πράξεων αυ¬ 


τών. 2 

Αντικατάσταση του άρθρου 26 της με αριθμ. 4565/93 
απόφασης του Υπουργού Εθν. Παιδείας και θρησκευ¬ 
μάτων. 3 

Σύστασή ιδίου νομικού προσώπου στο Δήμο Κομοτηνής Ν. 
Ροδόπης με την επωνυμία «Σχολική Επιτροπή του 13ου 
Δημοτικού Σχολείου Κομοτηνής» του Νομού Ροδό¬ 
πης. 4 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 9298/Ζ2/1227 (1) 


Συμπλήρωση Γενικού Κανονισμού Προσωπικού ΕΡΤ - ΑΕ. 

Ο ΥΠΟΥΡΓΟΣ ΠΡΟΕΔΡΙΑΣ ΚΥΒΕΡΝΗΣΕΩΣ 

. Έχοντας υπόψη: 

1) Τις διατάξεις του άρθρου 19 παρ. 4 του 1730/87 (Ελλη¬ 
νική Ραδιοφωνία Τηλεόραση). 

2) Τις διατάξεις του Ν.Δ. 216/74 «Περί συστάσεως Υπουρ¬ 
γείου Προεδρίας Κυβερνήσεως». 

3) Τις διατάξεις του Π .Δ. 258/93 «Οργανισμός της Γ ενικής 
Γραμματείας Τύπου και Πληροφοριών του Υπουργείου Προε¬ 
δρίας της Κυβερνήσεως». 

4) Την αριθ. 8256/Ζ2/815/12.4.89 απόφαση του Αναπλη¬ 
ρωτή Υπουργού Προεδρίας της Κυβέρνησης (ΦΕΚ 283/ 
τ. Β720.4.89), με την οποία έχει εγκριθεί ο Γ.Κ.Π. της ΕΡΤ - 
Α.Ε. 

5) Την αριθμ. 240/31.3.93 θ. 11 ο Απόφαση του Διοικητι¬ 
κού Συμβουλίου της ΕΡΤ - Α.Ε. 

6) Τα αρ. 8568/20.4.93 και 19614/5.8.93 έγγραφα της 
ΕΡΤ Α.Ε. 

7) Τις διατάξεις του άρθρου 27 του Ν. 2081 /92 και το γεγο¬ 
νός ότι υπάρχει η σχετική πίστωση στον προϋπολογισμό της 
ΕΡΤ - Α.Ε., με Κ.Α. 610090/1993 για την κάλυψη της τυχόν 
δαπάνης, αποφασίζουμε: 


ΔΕΥΤΕΡΟ _ Αρ. Φύλλου 675 

2 Σεπτεμβρίου 1993 

Εγκρίνουμε τη συμπλήρωση του άρθρου 3 παρ. 1 εδ. β του 
Γ.Κ.Π. της ΕΡΤ Α.Ε. ως εξής: 


« Αρθρο 3 

Εξωτερικοί Συνεργάτες Προγράμματος 

1. Δεν αποτελούν προσωπικό της ΕΡΤ - Α!Ε. και δεν υπάγο¬ 
νται στον παρόντα Κανονισμό εκείνοι στους οποίους ανατίθε¬ 
ται για συγκεκριμένη εκπομπή, με έγγραφη σύμβαση, η εκτέ¬ 
λεση ορισμένου και συγκεκριμένου έργου, σύμφωνα με 
όρους που καθορίζονται από το Διοικητικό Συμβούλιο και η 
οποία υπογράφεται από τον αρμόδιο Γ ενικό Διευθυντή, μετά 
από γνώμη τριμελούς επιτροπής σχετικά με την αναγκαιότητα 
εκτέλεσης του συγκεκριμένου έργου. Κατ’ εξαίρεση είναι δυ¬ 
νατό να ανατεθεί με έγγραφη σύμβαση η εκτέλεση του έργου 
της συντήρησης των ιστών, της επίβλεψης της λειτουργίας 
αναμεταδοτών, του καθαρισμού των χώρων εργασίας ορισμέ¬ 
νων Ραδιοφωνικών Σταθμών και Κέντρων Εκπομπής και της 
προώθησης των πωλήσεων Διαφημίσεων εκτός ΕΡΤ, σύμ¬ 
φωνα με όρους που καθορίζονται από το Δ/κό Συμβούλιο, 
μετά από γνώμη τριμελούς επιτροπής σχετικά με την ανα¬ 
γκαιότητα εκτέλεσης του έργου. 

Οι συμβάσεις έργου συντήρησης ιστών, επίβλεψης αναμε¬ 
ταδοτών και καθαρισμού των χώρων εργασίας ορισμένων 
ραδ/κών Σταθμών και Κέντρων Εκπομπής θα υπογράφονται 
από τον Γ ενικό Διευθυντή Δ/νσης - Διαχείρισης και οι συμβά¬ 
σεις έργου για τους αρμοδίους για την προώθηση των διαφη¬ 
μίσεων θα υπογράφονται από τον Πρόεδρο Δ.Σ. - Δ/ντα Σύμ¬ 
βουλο ή από εξουσιοδοτημένα, από τον Πρόεδρο, Διευθυ¬ 
ντή. 

Επίσης κατ’ εξαίρεση είναι δυνατό να ανατεθεί με έγγραφη 
σύμβαση η εκτέλεση του έργου της συνεργασίας με το περιο¬ 
δικό Ραδιοτηλεόραση, των ανταποκρίσεων για τις ειδήσεις 
εσωτερικού - εξωτερικού, της συγγραφής κειμένων για τη 
διαφήμιση προγράμματος, μακετών και της αξιολόγησης σε¬ 
ναρίων, προγραμμάτων και σχολίων». 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 


Αθήνα, 18 Αυγούστου 1993 

0 ΥΠΟΥΡΓΟΣ 

ΣΩΤ. ΚΟΥΒΕΛΑΣ 

Αριθ. 1103551 /8478/Α.0014 (2) 

Διαδικασία απαλλαγής από το Φ.Π.Α. της παράδοσης, ενδο¬ 
κοινοτικής απόκτησης και εισαγωγής αγαθών που προορί¬ 
ζονται για εξαγωγή ή παράδοση σε υποκειμένους στο 
φάρο εγκαταστημένους σε άλλο κράτος μέλος, καθώς και 
χ της παροχής υπηρεσιών που συνδέονται άμεσα με την 
πραγματοποίηση των πράξεων αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86, όπως ισχύει: 
α) της παραγράφου 3 του άρθρου 7, 

β) των παραγράφων 1, περιπτώσεις α'. γ', δ, ε', στ' και ζ και 
2 του άρθρου 20, 

γ) των παραγράφων 1, περιπτώσεις α', γ' και δ' και 2 του άρ¬ 
θρου 22α, 

δ) του άρθρου 48 και 

ε) της παραγράφου 3 του άρθρου 58. 

2. Τις αποφάσεις μας αριθ. Π.1701/1600/ΠΟΛ.71/ 
10.3.87 (ΦΕΚ. 114/Β), 1082911/4328/ΠΟΛ.1164/24.8.92, 
1040590/3463/ΠΟΛ. 1104/18.3.93. 

3. Την αριθ. Υ.2009/20.5.93 (ΦΕΚ 165 Β) κοινή απόφαση 
του Πρωθυπουργού και του Υπουργού Οικονομικών στους 
Υφυπουργούς Οικονομικών». 

4. Την ανάγκη εναρμόνισης προς το κοινοτικό δίκαιο της 
διαδικασίας απαλλαγής από το ΦΠΑ των αγαθών που προορί¬ 
ζονται για εξαγωγή ή για ενδοκοινοτική παράδοση, καθώς και 
των υπηρεσιών που συνδέονται άμεσα με τις πράξεις αυτές. 

5. Ότι η απόφαση αυτή αφορά διαδικασία απαλλαγής σε 
ενδιάμεσο στάδιο των συναλλαγών και δεν έχει επιπτώσεις 
στον Προϋπολογισμό του Κράτους, αποφασίζουμε; 

Καθορίζουμε τους όρους τις προϋποθέσεις και τη διαδικα¬ 
σία απαλλαγής από το ΦΠΑ των αγαθών που προορίζονται για 
εξαγωγή και ενδοκοινοτική παράδοση, καθώς και των υπηρε¬ 
σιών που συνδέονται άμεσα με τις πράξεις αυτές, σύμφωνα 
με τα επόμενα άρθρα. 

Άρθρο 1 

Απαλλαγή της εξαγωγής αγαθών 

Για τήν απαλλαγή από το φόρο προστιθέμενης αξίας των 
παραδόσεων αγαθών που ενεργούνται από υποκείμενο στο 
φόρο πωλητή - εξαγωγέα εγκατεστημένο στην Ελλάδα, ή από 
άλλο πρόσωπο που ενεργεί για λογαριασμό του, σε αγοραστή 
εγκατεστημένο εκτός Κοινότητας απαιτούνται: 

α) Τιμολόγιο πώλησης, που εκδίδεται σύμφωνα με τις δια¬ 
τάξεις του Κ.Β.Σ. Στο τιμολόγιο, που πρέπει να θεωρείται από 
την αρμόδια Τελωνειακή Αρχή της εξαγωγής, αναγράφεται η 
ένδειξη «ΑΠΑΛΛΑΓΗ ΑΠΟ ΦΠΑ ΛΟΓΩ ΕΞΑΓΩΓΗΣ». 

β) Αντίγραφο του οικείου τελωνειακού παραστατικού εξα¬ 
γωγής, που προορίζονται για το αρχείο του εξαγωγέα, καθώς 
και το αντίτυπο 3 του οικείου Ενιαίου Διοικητικού Εγγράφου 
(Ε.Δ.Ε.) από το οποίο αποδεικνύεται η οριστική εξαγωγή των 
αγαθών. 

γ) Το οικείο αποδεικτικό της τυχόν μεσολαβούσας τράπε¬ 
ζας, για την εισαγωγή ή το συμψηφισμό ή τη νόμιμη εκχώρηση 
του συναλλάγματος της συγκεκριμένης πράξης. 

Άρθρο 2 

Απαλλαγή της ενδοκοινοτικής παράδοσης αγαθών. 

1. Για την απαλλαγή από το φόρο προστιθέμενης αξίας των 
αγαθών τα οποία παραδίδονται και αποστέλλονται ή μεταφέ- 
ρονται σέ άλλο κράτος μέλος από τον πωλητή τον εγκατεστη¬ 
μένο στην Ελλάδα ή από άλλον που ενεργεί για λογαριασμό 
του σε υποκείμενο στο φόρο που έχει την εγκατάστασή του 
σε άλλο κράτος μέλος, απαιτούνται: 

α) Τιμολόγιο πώλησης, στο οποίο, εκτός των άλλων, ανα¬ 
γράφεται ο ΑΦΜ/ΦΠΑ του αγοραστή ή του παραγγελιοδόχου 


αγοράς - πώλησης και η ένδειξη «ΑΠΑΛΛΑΓΗ ΑΠΟ ΦΠΑ, άρ¬ 
θρο 22α Ν. 1642/86». 

Β) Αντίγραφο του οικείου παραστατικού της τράπεζας που 
τυχόν μεσολαβεί. 

γ) Τα οικεία αποδεικτικά της μετακίνησης (μεταφοράς) ή 
αποστολής των αγαθών που παραδόθηκαν από το εσωτερικό 
της χώρας σε υποκείμενο άλλου κράτους μέλους. 

Ως αποδεικτικά της μεταφοράς των αγαθών, θεωρούνται 
τα οικεία φορτωτικά έγγραφα του μεταφορέα (φορτωτική ή 
τιμολόγιο κατά περίπτωση). Εφόσον πρόκειται για μεταφορά 
ή αποστολή αγαθών που πραγματοποιείται με ιδιωτικής χρή¬ 
σης μεταφορικά μέσα του πωλητή, απαιτούνται: αα) φορτω¬ 
τική ή άλλο αποδεικτικό του θαλάσσιου μέσου μεταφοράς του 
μεταφορικού μέσου (Φ.Ι.Χ. αυτοκινήτου) ή ββ) εφόσον πρό¬ 
κειται για οδική μεταφορά, αποδείξεις διοδίων, τελών διέλευ¬ 
σης και τυχόν λοιπών επιβαρύνσεων που καταβλήθηκαν ή 
κάθε άλλο στοιχείο, από το οποίο προκύπτει η διέλευση του 
μεταφορικού μέσου (Φ.Ι.Χ.) από τρίτες χώρες. 

δ) Υπεύθυνη δήλωση του Ν. 1599/86 του υποκειμένου που 
πραγματοποιεί την παράδοση, με την οποία βεβαιώνεται: 

- η επαλήθεση του ΑΦΜ/ΦΠΑ του αγοραστή άλλου κρά¬ 
τους μέλους, μέσω του συστήματος νΐΕ8, 

- η μη ακύρωση μερικά ή ολικά της συγκεκριμένης συναλ¬ 
λαγής. 

ε) Εγγραφή της συγκεκριμένης πράξης στον ανακεφαλαιω¬ 
τικό πίνακα ενδοκοινοτικών παραδόσεων της οικείας περιό¬ 
δου. 

2. Οι διατάξεις του άρθρου αυτού εφαρμόζονται και στην 
περίπτωση που η μετακίνηση αγαθών επιχείρησης από την 
Ελλάδα σε άλλο κράτος μέλος θεωρείται παράδοση κατά τις 
διατάξεις της παραγράφου 3 του άρθρου 7 του Ν. 1642/86. 

Άρθρο 3 

Απαλλαγή από το Φ.Π.Α. της αγοράς και της εισαγωγής αγα¬ 
θών που προορίζονται για εξαγωγή ή ενδοκοινοτική παρά¬ 
δοση καθώς και των υπηρεσιών που συνδέονται άμεσα με τις 
πράξεις αυτές. 

1. Με την επιφύλαξη των διατάξεων του άρθρου 7 της πα¬ 
ρούσας, παρέχεται η ευχέρεια στους υποκειμένους στο φόρο 
να αγοράζουν ή να εισάγουν αγαθά με απαλλαγή από το φόρο 
προστιθέμενης αξίας, εφόσον αυτά προορίζονται να αποτε¬ 
λόσουν αντικείμενο για την πραγματοποίηση πράξεων των 
προηγουμένων άρθρων 1 και 2, καθώς και να λαμβάνουν υπη¬ 
ρεσίες που είναι άμεσα συνδεδεμένες με τις πράξεις αυτές 
χωρίς να καταβάλλουν φόρο. Η συνολική αξία των παραπάνω 
πράξεων, που μπορούν να πραγματοποιηθούν με απαλλαγή 
από το φόρο μέσα σε μία διαχειριστική περίοδο, δεν μπορεί 
να υπερβεί τη συνολική αξία των πράξεων των άρθρων 1 και 2 
της παρούσας, που πραγματοποιήθηκαν κατά τη διάρκεια της 
προηγούμενης της αίτησης δωδεκάμηνης χρονικής ή δωδε¬ 
κάμηνης διαχειριστικής της περιόδου. 

2. Για τον υπολογισμό του ορίου απαλλαγή της προηγούμε¬ 
νης παραγράφου, λαμβάνονται υπόψη τα καθαρά ποσά των 
οικείων τιμολογίων ή άλλων στοιχείων (εκκαθαρίσεων) που 
επέχουν θέση τιμολογίου, χωρίς να λαμβάνονται υπόψη τυχόν 
επιδοτήσεις, επιχορηγήσεις, συναλλαγματικές διαφορές 
κ.λ,π. 

Το εκάστοτε υπόλοιπο του ορίου απαλλαγής που προκύ¬ 
πτει από το εκδιδόμενο Ειδικό Δελτίο Απαλλαγής που προ- 
βλέπεται στην παράγραφο 1 του άρθρου 4 της παρούσας, 
μειώνεται με τα ποσά των τυχόν πιστωτικών τιμολογίων που 
εκδίδονται από τον πωλητή - εξαγωγέα, και αυξάνεται με τα 
ποσά των πιστωτικών τιμολογίων που εκδίδονται προς αυτόν 
από τους προμηθευτές του. 

3. Προκειμένου για επιχειρήσεις που προέρχονται από συγ¬ 
χώνευση ή μετατροπή και δεν έχουν συμπληρώσει πλήρη δω¬ 
δεκάμηνη χρονική ή διαχειριστική περίοδο το όριο της απαλ¬ 
λαγής της προηγούμενης παραγράφου υπολογίζεται λαμβα- 

νομένης υπόψη της συνολικής αξίας των πράξεων των άρ¬ 
θρων 1 και 2 της παρούσας που έχουν πραγματοποιηθεί από 
τη νέα επιχείρηση από της συστάσεώς της μέχρι τον προη¬ 
γούμενο της υποβολής της αίτησης μήνα, προσαυξανομένης 
με την αξία των πράξεων που είχαν πραγματοποιηθεί από κάθε 
μία από τις επιχειρήσεις που μετατράπηκαν ή συγχωνεύθηκαν 
κατά το αμέσως προηγούμενο χρονικό διάστημα που υπολείπεται 
για τη συμπλήρωση της πλήρους δωδεκάμηνης χρονικής περιό¬ 
δου. 

Η διαδικασία που ακολουθείται για την απαλλαγή του άρ¬ 
θρου αυτού καθορίζεται με τα παρακάτω άρθρα 4 έως 8. 

Αρθρο 4 

Διαδικασία απαλλαγής. 

1. Για την εφαρμογή των διατάξεων του άρθρου 3, ο υπο¬ 
κείμενος στο φόρο που ενδιαφέρεται να τύχει απαλλαγής για 
την αγορά ή εισαγωγή αγαθών που αποτελούν αντικείμενο 
των πράξεων των άρθρων 1 και 2 της παρούσας, καθώς και 
της λήψης υπηρεσιών που είναι άμεσα συνδεδεμένες με την 
πραγματοποίηση των πράξεων αυτών, υποχρεούται: 

α) Να υποβάλλει στην αρμόδια ΔΟΥ έντυπη αίτηση, όπως 
το υπόδειγμα Νο 1, για τη θεώρηση «Ειδικού Διπλότυπου Δελ¬ 
τίου απαλλαγής από το ΦΠΑ», όπως το υπόδειγμα Νο 2, που 
επισυνάπτεται στην παρούσα, χρώματος πορτοκαλί. Με την 
αίτηση αυτή συνυποβάλλεται συγκεντρωτική κατάσταση, από 
την οποία θα προκύπτει, κατά χώρα, ο αριθμός και η αξία των 
διασαφήσεων εξαγωγής, καθώς και των ενδοκοινοτικών πα¬ 
ραδόσεων της προηγουμένης δωδεκάμηνης χρονικής ή δω¬ 
δεκάμηνης διαχειριστικής περιόδου. 

Το όριο της απαλλαγής του προηγούμενου άρθρου, προκει- 
μένου για ενδοκοινοτικές παραδόσεις, προκύπτει από τα επι- 
μέρους σύνολα των τριμηνιαίων ανακεφαλαιωτικών πινάκων 
ενδοκοινοτικών παραδόσεων που εμπίπτουν στις περιόδους 
της παραγράφου 1 του άρθρου 3 της παρούσας και υποβάλ¬ 
λονται στην αρμόδια ΔΟΥ, σύμφωνα με τις διατάξεις της περί¬ 
πτωσης β' της παραγρ. 5 του άρθρου 29 του Ν. 1642/86. 
Προκειμένου περί εξαγωγών, το σύνολο αυτών αποδεικνύεται 
από τις εκδοθείσες διασαφήσεις οριστικής εξαγωγής (αντί¬ 
τυπο Νο 3 του Ε.Δ.Ε.). 

β) Να προσκομίζει μαζί με την αίτηση για θεώρηση, το «Ει¬ 
δικό Διπλότυπο Δελτίο απαλλαγής από το ΦΠΑ». Η θεώρηση 
του παραπάνω «Ειδικού Διπλότυπου Δελτίου Απαλλαγής από 
ΦΠΑ», ενεργείται από το τμήμα του Κ.Β.Σ. με έγγραφη σύμ¬ 
φωνη γνώμη του Προϊσταμένου της αρμόδιας ΔΟΥ. Το Ειδικό 
Διπλότυπο Δελτίο φέρει ενιαία αρίθμηση για ολόκληρη τη δω¬ 
δεκάμηνη χρονική περίοδο που ισχύει, Τυχόν δελτία που δεν 
χρησιμοποιήθηκαν κατά την περίοδο αυτή δεν δύνανται να 
χρησιμοποιηθούν σε επόμενη περίοδο και προσκομίζονται για 
ακύρωση κατά τη θεώρηση νέων διπλοτύπων. 

γ) Να υποβάλλει στην αρμόδια Δ.Ο.Υ. κατάσταση απαλλα¬ 
γής των αγορών, ή λήψης υπηρεσιών ή εισαγωγών του. 

Στην κατάσταση αυτή αναγράφονται: 

- τα στοιχεία των προμηθευτών, των αγαθών και υπηρε¬ 
σιών, ο συνολικός αριθμός και η συνολική αξία των φορολογι¬ 
κών στοιχείων που εκδόθηκαν χωρίς φόρο κατά προμη¬ 
θευτή 

- η αξία των εισαγωγών που πραγματοποίησαν χωρίς φόρο 
και τα στοιχεία της αρμόδιας τελωνειακής αρχής. 

Η κατάσταση αυτή συνυποβάλλεται με την εκκαθαριστική 
δήλωση ΦΠΑ της οικείας διαχειριστικής περιόδου. 

2. Ο Προϊστάμενος της ΔΟΥ, ή ο υπάλληλος που ορίζεται 
από αυτόν, αφού ελέγξει την ακρίβεια των στοιχείων που ανα¬ 
γράφονται στο «Ειδικό Διπλότυπο Δελτίο Απαλλαγής» από το 
ΦΠΑ, καταχωρεί την αίτηση κατ' αύξοντα αριθμό σε ειδικό βι¬ 
βλίο - Μητρώο, όπως το υπόδειγμα Νο 3 που επισυνάπτεται 
στην παρούσα, αναγράφει τον αριθμό αυτό καθώς και το ποσό 
του ορίου στα αντίτυπα του δελτίου και προβαίνει στη θεώ¬ 
ρηση και άμεση παράδοση αυτού στον ενδιαφερόμενο για να 


τύχει απαλλαγής, εφόσον δεν συντρέχει η περίπτωση της πα¬ 
ραγράφου 2 του άρθρου 7 της παρούσας. Η θεώρηση ενερ- 
γείται με διάτρηση και επισημειωματική πράξη στην τελευ¬ 
ταία σελίδα κάθε μπλόκ. 

3. Για κάθε ενδιαφερόμενο τηρείται ειδική καρτέλλα, όπως 
το υπόδειγμα Νο 4, που επισυνάπτεται στην παρούσα, η 
οποία ενημερώνεται και με κάθε επόμενη θεώρηση. 

Αρθρο 5 

Λοιπές υποχρέωσεις των ενδιαφερομένων - Κυρώσεις 

1.0 ενδιαφερόμενος που ενεργεί τις πράξεις των άρθρων 
1 και 2 της παρούσας, συμπληρώνει στα δύο αντίτυπα του «Ει¬ 
δικού Διπλότυπου Δελτίου Απαλλαγής από το ΦΠΑ» τα πλήρη 
στοιχεία του προμηθευτή ή της αρμόδιας τελωνειακής αρχής 
της εισαγωγής, όπως ορίζονται από τις διατάξεις του Κ.Β.Σ. 

Η εκάστοτε συνολική αξία κάθε συναλλαγής για την οποία 
ζητείται απαλλαγή, συναθροίζεται με την αξία των προηγου¬ 
μένων απαλλαγών που έχει τύχει ο ενδιαφερόμενος στην ίδια 
περίοδο και το άθροισμα που προκύπτει αφαιρείται από το 
όριο απαλλαγής που ορίστηκε από την αρμόδια ΔΟΥ, σύμ¬ 
φωνα με το άρθρο 3 και την παράγραφο 2 του άρθρου 4 της 
παρούσας. 

Το «Ειδικό Διπλότυπο Δελτίο Απαλλαγής από Φ.Π.Α.», 
αφού συμπληρωθεί κατά τα ανωτέρω και υπογράφει από τον 
ενδιαφερόμενο και στα δύο αντίτυπα, παραδίδεται ή απο- 
στέλλεται άμεσα, όπου τούτο είναι ευχερές, στον προμη¬ 
θευτή των αγαθών ή των υπηρεσιών στο εσωτερικό της χώ¬ 
ρας, προκειμένου αυτός να αναγράψει τα στοιχεία του δελ¬ 
τίου στο οικείο φορολογικό στοιχείο που εκδίδει κατά τις δια¬ 
τάξεις του Κ.Β.Σ. 

Σε όσες περιπτώσεις είναι δυσχερής η άμεση παράδοση ή η 
αποστολή του ως άνω Ειδικού Διπλότυπου Δελτίου στον προ¬ 
μηθευτή των αγαθών ή των υπηρεσιών, πριν από την έκδοση 
του οικείου φορολογικού στοιχείου, αυτό αποστέλλεται εντός 
δέκα (10) ημερών από την έκδοση του οικείου φορολογικού 
στοιχείου, για την οριστικοποίηση της απαλλαγής. 

Σε περίπτωση εισαγωγής, το Ειδικό Διπλότυπο Δελτίο απο- 
στέλλεται ή παραδίδεται στην αρμόδια, για τον τελωνισμό των 
αγαθών, τελωνειακή αρχή, πριν από τον τελωνισμό των αγα¬ 
θών. 

2. Η πραγματοποίηση αγορών αγαθών ή εισαγωγών αγαθών 
καθώς και η λήψη υπηρεσιών άνω του ορίου της απαλλαγής, 
χωρίς χρέωση του φόρου που αναλογεί, συνεπάγεται για τον 
ενδιαφερόμενο για κάθε πράξη πέραν του ορίου, την επιβολή 
κυρώσεων που προβλέπονται από την παραγράφο 1 του άρ¬ 
θρου 48 του Ν. 1642/86. « 

Οι ίδιες κυρώσεις επιβάλλονται: 

α) Σε κάθε περίπτωση χρησιμοποίησης του «Ειδικού Διπλό¬ 
τυπου Δελτίου» για την πραγματοποίηη των παραπάνω πρά¬ 
ξεων με απαλλαγή από το ΦΠΑ από πρόσωπο που δεν δι¬ 
καιούται της απαλλαγής αυτής. 

β) Σε περίπτωση χρησιμοποίησης του «Ειδικού Διπλότυπου 
Δελτίου Απαλλαγής από το Φ.Π.Α.» χωρίς ανάλογη πραγμα¬ 
τοποίηση των πράξεων των άρθρων 1 και 2 της παρούσας 
κατά την οικεία διαχειριστική περίοδο. 

Αρθρο 6 

Υποχρεώσεις του προμηθευτή - ενέργειες Τελωνειακών 

Αρχών. 

1. Ο προμηθευτής των αγαθών ή αυτός που παρέχει τις 
υπηρεσίες στο εσωτερικό της χώρας υποχρεούται: 

α) να εκδίδει το προβλεπόμενο από το άρθρο 12 του Κ.Β.Σ. 
φορολογικό στοιχείο, χωρίς φόρο, με την ένδειξη «ΑΠΑΛ¬ 
ΛΑΓΗ ΑΠΟ ΦΠΑ ΩΣ Α.Υ.Ο. αριθ. 1103551/8478/2.8.93». 
Στο στέλεχος του φορολογικού αυτού στοιχείου επισυνάπτει 
το πρωτότυπο του ειδικού διπλότυπου δελτίου απαλλαγής 
από το ΦΠΑ, το οποίο υπογράφεται και στα δύο αντίτυπα από 

τον ενδιαφερόμενο. 

Στις περιπτώσεις που δεν προσκομισθεί άμεσα ή το αργό¬ 
τερο εντός δέκα (10) ημερών από την έκδοση του οικείου φο¬ 
ρολογικού στοιχείου στον προμηθευτή των αγαθών ή των 
υπηρεσιών το πρωτότυπο του παραπάνω Ειδικού Δελτίου, ο 
προμηθευτής εκδίδει συμπληρωματικό τιμολόγιο και χρεώνει 
το φόρο που αναλογεί στη συνολική αξία της παράδοσης των 
αγαθών ή της παροχής υπηρεσιών που πραγματοποίησε προς 
τον ενδιαφερόμενο με απαλλαγή από φόρο. 

β) να υποβάλλει ειδική συγκεντρωτική ετήσια κατάσταση, 
στην οποία αναγράφει τα πλήρη στοιχεία των προσώπων στα 
οποία εξέδωσε φορολογικά στοιχεία χωρίς φόρο, σύμφωνα 
με τις διατάξεις της παρούσας, καθώς επίσης τον συνολικό 
αριθμό των στοιχείων που εκδόθηκαν και τη συνολική αξία αυ¬ 
τών κατά πελάτη. 

Η κατάσταση αυτή συνυποβάλλεται με την εκκαθαριστική 
δήλωση ΦΠΑ της οικείας διαχειριστικής περιόδου. 

2. Προκειμένου για την εισαγωγή αγαθών, η αρμόδια τελω- 
νειακή αρχή προσαρτά το πρωτότυπο του «Ειδικού Διπλότυ¬ 
που Δελτίου Απαλλαγής από το ΦΠΑ»« στο σχετικό τελω¬ 
νειακό παραστατικό εισαγωγής, το οποίο εκδίδεται με την έν¬ 
δειξη «ΑΠΑΛΛΑΓΗ ΑΠΟ ΦΠΑ ως Α.Υ.Ο. αριθ. 1103551/ 
8478/2.8.93». 

Στην περίπτωση αυτή ως αξία της συναλλαγής που θα συ¬ 
μπληρωθεί στο Ειδικό Διπλότυπο Δελτίο θα είναι το σύνολο 
της φορολογητέας αξίας επί της οποίας επιβάλλεται φόρος 
κατά τις διατάξεις του άρθρου 16 του Ν. 1642/1986. 

Άρθρο 7 

Στέρηση δικαιώματος άμεσης απαλλαγής. 

1. Στερούνται του δικαιώματος άμεσης απαλλαγής της 
απόφασης αυτής: 

α) τα πρόσωπα τα οποία, κατά τις τρεις προηγούμενες της 
αίτησης διαχειριστικές περιόδους ή σε μία απ’ αυτές έχουν 
υποπέσει σε ουσιαστικές φορολογικές παραβάσεις. Ως ου¬ 
σιαστική φορολογική παράβαση για την εφαρμογή των διατά¬ 
ξεων της παραγράφου αυτής νοείται κάθε παράβαση, που 
επισύρει την εφαρμογή των διατάξεων της παραγράφου 3 του 
άρθρου 48 του Ν. 1642/1986, καθώς και κάθε άλλη παρά¬ 
βαση για την οποία, τα εκδιδόμενα στοιχεία ή τα τηρούμενα 
βιβλία κρίνονται ανακριβή ή ανεπαρκή σύμφωνα με τις διατά¬ 
ξεις του Κ.Β.Σ. 

Για την εφαρμογή των διατάξεων του άρθρου αυτού αρκεί η 
διαπίστωση και μόνο της σχετικής παράβασης, χωρίς να απαι¬ 
τείται και η οριστικοποίησή της. 

Τυχόν «Ειδικά Διπλότυπα Δελτία Απαλλαγής από το 
Φ.Π.Α.» που έχουν χορηγηθεί, ανακαλούνται και ακυρώνονται 
από τη διαπίστωση των παραβάσεων αυτών ή αναλόγων πα¬ 
ραβάσεων της τρέχουσας διαχειριστικής περιόδου. 

Οι διατάξεις του άρθρου αυτού δεν εφαρμόζονται όταν οι 
παραπάνω παραβάσεις δεν επιδρούν επί του κύρους των βι¬ 
βλίων και ο οφειλόμενος συνολικά φόρος δεν υπερβαίνει το 
ποσό των δραχμών εκατό χιλιάδων (100.000). 

β) Οι αγορές ή εισαγωγές, για το ποσό αυτών, πέραν του 
ορίου της παραγράφου 2 του άρθρου 3 της παρούσας. 


γ) Οι συναλλαγές των οποίων η αξία, χωρίς φόρο, είναι μι¬ 
κρότερη των δραχμών πενήντα χιλιάδων (50.000). 

δ) Τα πρόσωπα που παρέχουν υπηρεσίες άμεσα συνδεόμε¬ 
νες με πράξεις των άρθρων 1 και 2 της παρούσας, για τις ει¬ 
σφορές αυτών. 

2. Ο φόρος που αναλογεί στις πράξεις των περιπτώσεων β 
και γ της προηγούμενης παραγράφου, σε περίπτωση που ο 
συμψηφισμός δεν είναι δυνατός, επιστρέφεται με τη διαδικα¬ 
σία που ορίζεται με την απόφασή μας αριθ. 1031790/2051 / 
575/ΠΟΛ. 1078/1991. 

Άρθρο 8 
Ενέργειες Δ.Ο.Υ. 

Η ΔΟΥ αποστέλλει σε ειδικό δέμα τις καταστάσεις της πε¬ 
ρίπτωσης (γ) της παραγράφου 1 του άρθρου 4 και της περί¬ 
πτωσης (β) της παραγράφου 1 του άρθρου 6 της παρούσας 
στη Δ.14 ΦΠΑ & Ε.Φ. - Τμήμα Γ\ εντός του δευτέρου δεκα¬ 
πενθημέρου του μηνός ΜαΤου κάθε έτους, προκειμένου να 
τύχουν μηχανογραφικής επεξεργασίας. 

Άρθρο 9 

Μεταβατικές διατάξεις - Λοιπές ρυθμίσεις. 

α) Πράξεις που τυχόν πραγματοποιήθηκαν από 1 ης Ιουλίου 
1993 μέχρι ενάρξεως ισχύος της παρούσας με βάση το άρθρο 
12 της Π.8721 /4879/ΠΟΛ.366/18.2.87 (ΦΕΚ. 3Β) θεωρού¬ 
νται σύννομες. 

β) Από τις ενάρξεως ισχύος της παρούσας επαναφέρεται 
σε ισχύ το άρθρο 12 της ανωτέρω απόφασης. 

Η υποχρέωση υποβολής των καταστάσεων που προβλέπο- 
νται από τα άρθρα 4 και 6 της παρούσας, επεκτείνεται και 
στους ενδιαφερομένους που απαλλάσσονται από το φόρο 
σύμφωνα με την εφαρμογή της διαδικασίας του άρθρου 12 
της Π.8271 /4879/ΠΟΛ. 366/18.2.87, καθώς και στους προ¬ 
μηθευτές τους. 

Άρθρο 10 

Κατάργηση διατάξεων. 

Από την έναρξη ισχύος της παρούσας απόφασης, παύουν 
να ισχύουν: 

α) Η απόφασή μας 1082911/4328/0014/ΠΟΛ.1164/ 
24.8.92 κατά το μέρος που καλύπτεται από την παρούσα. 

β) Η απόφασή μας 1040590/3463/ΠΟΛ.1104/18.3.93. 

Άρθρο 11 
Έναρξη ισχύος. 

Η απόφαση αυτή, που ισχύει από την έκδοσή της, να δημο- 
σιευθεί στην Εφημερίδα της Κυβερνήσεως. 

Αθήνα, 2 Αυγούστου 1993 

ο ΥΦΥΠΟΥΡΓΟΙ 

ΜΙΧΑΗΛ ΓΑΛΕΝΙΑΝΟΣ 


ΕΙΑΙΚΗ ΣΥΓΚΕΝΤΡΩΤΙΚΗ ΕΤΗΣΙΑ ΚΑΤΑΣΤΑΣΗ 
ΓΙΑ ΤΙΣ ΑΠΑΛΛΑΣΣΟΜΕΝΕΣ ΣΥΝΑΛΛΑΓΕΣ 
ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ ΑΡΙΘ. 11Ρ3551/8478/Α.0014) 

Αριθ. Ζ/7392 (3) 

Αντικατάσταση του άρθρου 26 της με αριθμ. 4565/93 από¬ 
φασης του Υπουργού Εθν. Παιδείας και θρησκευμάτων. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (ΦΕΚ 18/τ.Α) «Εθνικό Σύ¬ 
στημα Επαγγελματικής Εκπαίδευσης και Κατάρτισης και άλ¬ 
λες διατάξεις» και ειδικότερα τις διατάξεις των παραγράφων 
7, 8 και 9 του άρθρου 5 του Νόμου αυτού. 

2. Τη με αριθμ. 4565/93 (ΦΕΚ 438/τ. Β') απόφαση του 
Υπουργού ΥΠΕΠΘ «Ρύθμιση των θεμάτων, οργάνωσης, λει¬ 
τουργίας, υπηρεσιακής και πειθαρχικής κατάστασης του προ¬ 
σωπικού, των προσόντων και των θεμάτων πειθαρχικού δι¬ 
καίου των ιδιοκτητών ή εκπροσώπων των Ινστιτούτων Επαγ¬ 
γελματικής Κατάρτισης (Ι.Ε.Κ.) των Νομικών Προσώπων Ιδιω¬ 
τικού Δικαίου ή Ιδιωτών και των θεμάτων της διαδικασίας διε¬ 
ξαγωγής των εξετάσεων και εκδόσεως των τίτλων κατάρτισης 
των Ι.Ε.Κ. αυτών». 

3. Τη με αριθμ. 25/11.8.93 πράξη του Δ.Σ. του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν προ- 
καλείται δαπάνη εις βάρος του προϋπολογισμού εξόδων του 
Νομικού Προσώπου Δημοσίου Δικαίου «Οργανισμός Επαγ¬ 
γελματικής Εκπαίδευσης και Κατάρτισης (Ο.Ε.Ε.Κ.)», απο¬ 
φασίζουμε: 

Αντικαθιστούμε το άρθρο 26 της με αριθμ. 4565/93 (ΦΕΚ 
438/τ. Β') απόφασης του Υπουργού ΥΠΕΠΘ ως ακολού¬ 
θως: 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Κατά την πρώτη εφαρμογή της παρούσας απόφασης για 
το χειμερινό εξάμηνο κατάρτισης του έτους 1993: 

α. Η κατάσταση του εδαφίου β της παραγράφου 4 του άρ¬ 
θρου 2 της παρούσας απόφασης υποβάλλεται στον Ο.Ε.Ε.Κ. 
έως και την 17η Σεπτεμβρίου 1993. 

β. Ο ιδιοκτήτης του ιδιωτικού Ι.Ε.Κ., έως και τη 17η Σε¬ 
πτεμβρίου 1993 πρέπει να γνωστοποιήσει εγγράφως στον 
Ο.Ε.Ε.Κ. τα πλήρη στοιχεία του προσωπικού των μονάδων 
υποστήριξης της παραγράφου 1 του άρθρου 4 της παρούσας 
απόφασης. 

γ. Το έτος κατάρτισης των ιδιωτικών Ι.Ε.Κ. αρχίζει την 20η 
Σεπτεμβρίου του έτους 1993 και λήγει την 31η Αυγούστου 
του έτους 1994. 

δ. Το χειμερινό εξάμηνο κατάρτισης αρχίζει την 11 η Οκτω¬ 
βρίου 1993 και λήγει την 22α Φεβρουαρίου του έτους 1994. 

ε. Οι εγγραφές των καταρτιζομένων στα ιδιωτικά Ι.Ε.Κ. 
πραγματοποιούνται από την 20η Σεπτεμβρίου έως και την 6η 
Οκτωβρίου του έτους 1993. 

στ. Για ιδιωτικά Ι.Ε.Κ., που πρόκειται να λειτουργήσουν 
αποκλειστικά ειδικότητες ή εξειδικεύσεις του τομέα δημο¬ 
σιογραφίας - οπτικοακουστικών μέσων και θα υποβάλλουν αί¬ 
τηση για τη χορήγηση άδειας ίδρυσης ιδιωτικού Ι.Ε.Κ. σύμ¬ 
φωνα με την περίπτωση ι του εδαφίου α της με αριθμ. 
6987/93 απόφασης του Υπουργού ΥΠΕΠΘ, οι προθεσμίες 
παρατείνονται ως ακολούθως: 

ΐ. Η κατάσταση του εδαφίου β της παραγράφου 4 του άρ¬ 
θρου 2 της παρούσας απόφασης υποβάλλεται στον Ο.Ε.Ε.Κ. 
έως και την 27η Σεπτεμβρίου 1993. 

ϋ. Ο ιδιοκτήτης του ιδιωτικού Ι.Ε.Κ., έως και την 27η Σε¬ 
πτεμβρίου 1993 πρέπει να γνωστοποιήσει εγγράφως στον 
Ο.Ε.Ε.Κ. τα πλήρη στοιχεία του προσωπικού των μονάδων 
υποστήριξης της παραγράφου 1 του άρθρου 4 της παρούσας 
απόφασης. 

ίϋ. Το έτος κατάρτισης των Ι.Ε.Κ. αυτών αρχίζει την 29η Σε¬ 
πτεμβρίου του έτους 1993 και λήγει την 31η Αυγούστου του 
έτους 1994. 

ίν. Οι εγγραφές των καταρτιζομένων στα ιδιωτικά Ι.Ε.Κ. 


πραγματοποιούνται από την 29η Σεπτεμβρίου έως και την 6η 
Οκτωβρίου του έτους 1993. 

2. Κατά τη δεύτερη εφαρμογή της παρούσας απόφασης για 
το εαρινό εξάμηνο κατάρτισης του έτους 1994. 

α. Το εαρινό εξάμηνο κατάρτισης αρχίζει την 24η Φε¬ 
βρουάριου του έτους 1994 και λήγει την 30η Ιουνίου του ιδίου 
έτους. 

β. Οι εγγραφές των καταρτιζομένων στα ιδιωτικά Ι.Ε.Κ. 
πραγματοποιούνται από την 27η Ιανουαρίου έως και την 21 η 
Φεβρουαρίου του έτους 1994. 

Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Αυγούστου 1993 


Ο ΥΠΟΥΡΓΟΣ 

ΓΕΩΡΓΟΣ ΣΟΥΦΛΙΑΣ 




Αριθ. ΔΙΕΣ/6064 (4) 

Σύσταση ιδίου νομικού προσώπου στο Δήμο Κομοτηνής Ν. 
Ροδόπης με την επωνυμία «Σχολική Επιτροπή του 13ου 
Δημοτικού Σχολείου Κομοτηνής» του Νομού Ροδόπης. 


Ο ΝΟΜΑΡΧΗΣ ΡΟΔΟΠΗΣ 


Έχοντας υπόψη: 

1. Τις διατάξεις: (α) την παρ. 8 - 15 του άρθρ. 5 του Ν. 
1894/1990 «για την Ακαδημία Αθηνών και άλλες εκπαιδευτι¬ 
κές διατάξεις» (Α' 110) και (β) του άρθρ. 187 του Δημ. και 
Κοιν. Κώδικα (Π.Δ. 323/1989 τ. Α' 146). 

2. Την αριθ. 207/1992 απόφαση του Δημοτικού Συμβου¬ 
λίου Κομοτηνής του Νομού Ροδόπης για σύσταση Σχολικής 
Επιτροπής, αποφασίζουμε: 

1. Συνιστούμε στο Δήμο Κομοτηνής του Νομού Ροδόπης 
ίδιο νομικό πρόσωπο με την επωνυμία «Σχολική Επιτροπή του 
13ου Δημοτικού Σχολείου Κομοτηνής». 

Η συνιστωμένη με την απόφαση αυτή σχολική επιτροπή 
διοικείται από 5/μελές Διοικητικό Συμβούλιο, αποτελούμενο 
από: 

α. Τον εκάστοτε Δήμαρχο ως Πρόεδρο ή τον Δημοτικό Σύμ¬ 
βουλο που ορίζει. 

β. Έναν Δημοτικό Σύμβουλο που ορίζεται από το Δημοτικό 
Συμβούλιο. 

γ. Τον εκάστοτε Δ/ντή του 13ου Δημοτικού Σχολείου Κο¬ 
μοτηνής. 

δ. Έναν εκπρόσωπο του Συλλόγου γονέων και κηδεμόνων 
των μαθητών του 13ου Δημοτικού Σχολείου που ορίζεται από 
τον Σύλλογο. 

ε. Έναν δημότη που ορίζεται από το Δημοτικό Συμβού¬ 
λιο. 

2. Η θητεία του πρώτου Διοικητικού Συμβουλίου της συνι- 
στωμένης με την απόφαση αυτή Σχολικής Επιτροπής λήγει με 
την λήξη της Δημ. και Κοιν. περιόδου 1991 - 1994. 

Η θητεία των μελών του Διοικητικού Συμβουλίου ακολουθεί 
τη Δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέ¬ 
γει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθ¬ 
μιας και δευτεροβάθμιας (1) εκπαίδευσης για τον εφοδιασμό 

από τον Οργανισμό Σχολικών κτιρίων των Σχολείων με έπιπλα 
και εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας των σχολικών μονά¬ 
δων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Κομοτηνής. 

γ) Κάθε είδος εισφορές, δωρεές, κληρονομιές και κληρο¬ 
δοσίες. 

δ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

ε) Πρόσοδοι από την περιουσία του, 

6. Περιουσία: 

Περιοσία του Ν.Π. είναι αυτή πυ θα μεταβιβασθεί κατά κυ¬ 
ριότητα στο Δήμο Κομοτηνής σύμφωνα με τα οριζόμενα στις 
διατάξεις του άρθρου 5 του Ν. 1894/90. 

7. Το νομικό πρόσωπο εκπροσωπείται στο δικαστήριο και 
σε κάθε δικαστήριο και σε κάθε δημόσια αρχή από τον πρόε¬ 


δρο του Δ.Σ. και όταν αυτός απουσιάζει ή κωλύεται από τον 
αντιπρόεδρο. 

8. α) Από την απόφαση αυτή προκαλείται δαπάνη σε βάρος 
του προϋπολογισμού του Δήμου Κομοτηνής ύψους 
54.000.000 για το τρέχον οικονομικό έτος στο σύνολο των 
σχολείων της Α/θμιας και Β/θμιας Εκπαίδευσης του Δήμου 
Κομοτηνής και προσαυξανόμενη κατ’ έτος 15% περίπου για 
τα επόμενα πέντε οικονομικά έτη. 

β) Για την κάλυψη της ανωτέρω δαπάνης έχει εγγραφεί πί¬ 
στωση στον προϋπολογισμό του οικονομικού έτους 1993 του 
Δήμου Κομοτηνής ύψους 54.000.000 στον Κ.Α. 75)51.1 κ.κ. 
και ΚΑ 757151 .Ικ.λ. αντίστοιχα για τα σχολεία της Α/θμιας 
και Β/θμιας Εκπαίδευσης και με τίτλο «Αντιμετώπιση λει¬ 
τουργικών αναγκών των σχολείων Α/θμιας και Β/θμιας Εκπαί¬ 
δευσης Δήμου Κομοτηνής». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κομοτηνή, 12 Αυγούστου 1993 

Ο Νομάρχης 
ΚΩΝ. ΣΙΑΤΡΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε ΘΝI ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ_ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

"ια 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

Υ) 

» 

» 

» 

Γ 


» 

10.000 

» 

500 

δ) 

» 

» 

» 

Δ’ 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

/ » 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου. 

» 

3.000 

» 

150 

ι) 

» 

» 

» 

Α.Ε 

. & Ε.Π.Ε. 

» 

2007000 

» 

10.000 

ια) 1 

Γ ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















